CELEX: 32008R0944
Language: sk
Date: 2008-09-25 00:00:00
Title: Nariadenie Komisie (ES) č. 944/2008 z  25. septembra 2008 , ktorým sa zapisujú niektoré názvy do Registra chránených označení pôvodu a chránených zemepisných označení [Salame S. Angelo (CHZO), Chouriço Azedo de Vinhais alebo Azedo de Vinhais alebo Chouriço de Pão de Vinhais (CHZO), Presunto do Alentejo alebo Paleta do Alentejo (CHOP)]

26.9.2008   
            
            
               SK
            
            
               Úradný vestník Európskej únie
            
            
               L 258/54
            
         
      NARIADENIE KOMISIE (ES) č. 944/2008
   z 25. septembra 2008,
   ktorým sa zapisujú niektoré názvy do Registra chránených označení pôvodu a chránených zemepisných označení [Salame S. Angelo (CHZO), Chouriço Azedo de Vinhais alebo Azedo de Vinhais alebo Chouriço de Pão de Vinhais (CHZO), Presunto do Alentejo alebo Paleta do Alentejo (CHOP)]
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:
   
               (1)
            
            
               V súlade s článkom 6 ods. 2 prvým pododsekom a podľa článku 17 ods. 2 nariadenia (ES) č. 510/2006 boli žiadosť Talianska o zápis názvu „Salame S. Angelo“ a žiadosti Portugalska o zápis názvov „Chouriço Azedo de Vinhais“ alebo „Azedo de Vinhais“ alebo „Chouriço de Pão de Vinhais“ a „Presunto do Alentejo“ alebo „Paleta do Alentejo“ uverejnené v Úradnom vestníku Európskej únie
                   (2).
            
         
               (2)
            
            
               Keďže Komisii nebola oznámená žiadna námietka podľa článku 7 nariadenia (ES) č. 510/2006, tieto názvy sa musia zapísať do registra,
            
         PRIJALA TOTO NARIADENIE:
   Článok 1
   Názvy uvedené v prílohe k tomuto nariadeniu sa zapisujú do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. septembra 2008
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 93, 31.3.2006, s. 12.
   
      (2)  Ú. v. EÚ C 289, 1.12.2007, s. 32 (Salame S. Angelo), Ú. v. EÚ C 289, 1.12.2007, s. 29 (Chouriço Azedo de Vinhais alebo Azedo de Vinhais alebo Chouriço de Pão de Vinhais), Ú. v. EÚ C 300, 12.12.2007, s. 38 (Presunto do Alentejo alebo Paleta do Alentejo).
   
      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:
      Trieda 1.2.   Mäsové výrobky (zohrievané, solené, údené atď.)
      TALIANSKO
      Salame S. Angelo (CHZO)
      PORTUGALSKO
      Chouriço Azedo de Vinhais alebo Azedo de Vinhais alebo Chouriço de Pão de Vinhais (CHZO)
      Presunto do Alentejo alebo Paleta do Alentejo (CHOP)